google/wiki40b huggingface dataset:
Cesta Yungas

Cesta Yungas tiež nazývaná ako cesta smrti je 61 alebo 69 kilometrový úsek cesty vedúci z mesta La Paz do mesta Coroico, ktoré je 56 kilometrov severovýchodne od La Paz v regióne Yungas. Táto cesta je známa tým, že je extrémne nebezpečná a v roku 1995 ju banka Inter-American Development Bank označila za "najnebezpečnejšiu cestu na svete". V roku 2006 bolo odhadnuté, že ročne na tejto ceste zahynie približne 200 až 300 ľudí. Na mnohých miestach, kde spadli automobily do rokliny sú pri ceste kríže.
Fotografie tunelu Guoliang sú často mylne identifikované, že zobrazujú cestu Yungas.

Popis cesty

Je jednou z ciest, ktoré spájajú región Amazonského pralesa severnej Bolívie s hlavným mestom Bolívie. Potom, ako cesta opustí mesto La Paz, stúpa najprv do nadmorskej výšky 4 650 m n. m. do priesmyku La Cumbre, a za ním klesá do nadmorskej výšky 1 200 m n. m., v ktorej je mesto Coroico.
Táto jednoprúdová cesta nemá žiadne zvodidlá a zrázy na jej okraji dosahujú až 600 metrov. Väčšina cesty je široká len 3,2 metra a počas obdobia dažďov od novembra do marca, dážď a hmla výrazne obmedzujú viditeľnosť a voda na ceste, ktorá vytvára blatistý povrch má vplyv na trakciu automobilov. V lete sú zas bežné padajúce skaly a tiež vysoká prašnosť automobilov.

Atrakcia

Táto nebezpečná cesta sa stala od 90. rokov turistickou destináciou, pričom dodnes ju navštívilo okolo 25 000 hľadačov nebezpečenstva. Tiež je vyhľadávanou destináciou pre horských cyklistov, pretože poskytuje 64 kilometrov plynulého zjazdu, hlavne pre zjazdových cyklistov.
Aj napriek tomu, ostáva cesta Yungas nebezpečnou. Od roku 1998 na nej zahynulo približne 18 cyklistov.
Cesta sa objavila v relácii Top Gear: Bolivia Special televízie BBC, v ktorej účastníci cestovali 1610 kilometrov z bolívijského dažďového pralesa až k pobrežiu Tichého oceánu. Jej nebezpečnosť bola zrejmá, keď sa začali zosúvať spod kolies Range Roveru Jeremyho Clarksona skaly, keď bol nútený ísť na okrej cesty kvôli prechodu protiidúcemu autu.
Reklama na automobil Mitsubishi Outlander bola natáčaná na tejto ceste.
Michael Slovis

Kariéra

Slovis pracoval od roku 1981 ako kameraman a od roku 1995 ako hlavný kameraman rôznych filmov. V roku 2000 začal pracovať ako hlavný kameraman televízneho seriálu Ed. Neskôr bol hlavným kameramanom seriálov C.S.I.: Kriminálka Las Vegas, New Amsterdam, Fringe, Miliónový doktor, Rubicon, Running Wilde, Perníkový tatko a Better Call Saul. Na seriáli Perníkový tatko pracoval ako hlavný kameraman od jeho druhej série až do konca.
Jeho režisérsky debut bol televízny film Spirit v roku 2001. Neskôr zrežíroval aj niekoľko epizód seriálov Ed, C.S.I.: Kriminálka Las Vegas, Rubicon, Perníkový tatko, Zákon a poriadok: Špeciálna jednotka a Peklo na kolesách. Zrežíroval aj dve časti piatej série fantasy seriálu Game of Thrones.
Saint-Georges-d’Aunay

Poloha

Obec má rozlohu 23,51 km². Najvyšší bod je položený 325 m n. m. a najnižší bod 117 m n. m.

Obyvateľstvo

Počet obyvateľov obce je 705 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cestný vlak

Cestný vlak (V Austrálii ako road train, v USA a Kanade ako triples) je jazdná súprava tvorená tahačom a niekoľkými, často tromi až štyrmi návesmi alebo prívesmi. Takéto súpravy sa používajú v odľahlých miestach Argentíny, Austrálie, Mexika, USA a Kanady kvôli zefektívneniu nákladnej dopravy.

Austrália

Austrália má najväčšie a najťažšie vozidlá v legálnej doprave na svete, pričom niektoré konfigurácie dosahujú hmotnosť okolo 200 ton. Prevládajú však súpravy s hmotnosťou od 80 do 120 ton.
Double (dva návesy) kombinácia je povolená vo väčšine oblastí Austrálie aj v Adelaide a Perthe. Double kombinácia však nemá nič spoločné z kombináciou EuroCombi, ktorá sa používa vo väčšine krajín sveta.
Triple (tri návesy) kombinácie sa používajú v západnom Novom Južnom Walese, západnom Queenslande, Južnej Austrálii, Západnej Austrálii a v Severnom teritóriu. Darwin je jediné hlavné mesto na svete, v ktorom je povolená jazda súprav triple a quad s obmedzením 1 kilometrer od centrálnej obchodnej štvrti mesta.
Cestné vlaky sa používajú na dopravu všetkých druhov materiálu, najbežnejšie sú to dobytok, palivo, minerálne rudy apod.
Le Mesnil-sur-Bulles

Poloha

Obec má rozlohu 6,26 km². Najvyšší bod je položený 163 m n. m. a najnižší bod 97 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prebudená smrť (film)

Zápletka

Ben Archer (Van Damme), bývalý gangster, sa presťahuje z Marseille do Los Angeles a rozhodne sa žiť v súlade so zákonom a viac času tráviť so svojou manželkou Cynthiu a synom Nicholasom. Cynthia je agentkou INS a jej úlohou je zabraňovať prílivu čínskych imigrantov do USA. Počas akcie objaví Kim, mladé dievča na lodi plnej imigrantov a vezme ju domov. Ukáže sa, že to bola osudová chyba, pretože Kimin otec je Sun Quan - vodca čínskej Triády. Sun Quan vypátra, kde je jeho dcéra a pritom zabíja každého, kto je v jej okolí.
Ben objaví svoju manželku zavraždenú, pričom jeho syn Nicholas a Kim sú stratení. Pokúša sa zachrániť deti a pomstiť smrť svojej manželky.
Ben pri svojom konaní nie je sám. S pomocou Maxa (taliansky gangster), Raymonda (Maxov osobný strážca) a Tonyho (Benov brat) nájdu Nicholasa a Kim. Ben sa potom rozhodne vypátrať Andyho Wanga, ktorého videl odchádzať z miesta činu vraždy jeho manželky. Je úspešný a jeho vyšetrovanie pokračuje. Zistí, že Mac Hoggins - Cynthiin partner v INS - nebol čistý. Ben a jeho banda ho chytia a mučia v garáži, aby z neho dostali odpovede. Benovi zavolá policajt, ktorý mu dal tip na Hogginsa a dohodli sa, že sa stretnú v márnici. Hoggins sa priznáva, že Sun Quanovi povedal, že Kim je u Cynthie. Zároveň ich informuje o Sun Quanových aktivitách s heroínom v Spojených štátoch, ako aj o tom, kde sa nachádza. Potom, čo im všetko prezradí, ho zabijú.
Keď Ben dorazí do márnice, nájde tam všetkých mŕtvych. Po motocyklovej naháňačke sa Ben zbaví oboch vrahov a vráti sa do Maxovho domu. Ako prichádza, vidí odchádzať dve čierne autá a Tony, ktorý bol s ním vyskočí z auta a beží do domu, zatiaľčo sa Ben pustí za tými autami. Triáda uniesla Nicholasa a Kim. Ben je jediný, kto ich môže zachrániť.
Ben sa vracia do Maxovho domu, kde zistí, že Maxa a Raymonda zavraždili. S Tonym sa rozhodnú ísť po Sun Quanovi s použitím informácie od Hogginsa. Idú do Pier 19, kde je jeho loď, "Tha Catrina", ktorú Sun Quan používa na svoje operácie s heroínom. Strieľajú po sebe a vtom príde polícia. Ben je zasiahnutý do ramena, ale Sun Quan je zranený smrteľne.

Kritika

Hoci šiel film v USA priamo na video (niektorých krajinách mal v kinách úspech), fanúšikovia i kritici ho chválili pre drastický ráz, surové násilie a prekvapujúco dobrú ukážku herectva Jeana Claudea Van Dammea ako Bena Archera. Niektorí tvrdia, že je to jeho najlepší film.
Malé Terianske pleso

Názov

Pomenovanie plesa je neurčitého pôvodu.
Marvin Rettenmaier

Začiatky

V roku 2007 získal bakalársky titul v odbore manažmentu. Práve v tom čase sa zoznámil aj s pokrom. Najskôr sa učil hrať pri domácich stoloch s kamarátmi, neskôr prešiel na online hru. Začal tiež chodiť na menšie turnaje blízko svojho domova.

Turnajové úspechy

Svoj prvý oficiálny turnajový zápis zaznamenal na konci roku 2009, keď na Main Event Wiesbaden Christmas Poker Festival obsadil druhé miesto a výhru 22 000 €. Nasledoval rad ďalších umiestnení na menších či stredne veľkých turnajoch a WSOP 2010, kde sa mu podarilo získať tri výplatné miesta, vrátane finálového stola z $1.500 NLHE eventu. V dobrých výkonoch pokračoval aj po návrate z Las Vegas v podobe 2. miesta z Marrakech Poker Open či víťazstva zo zastávok Italian Poker Tour a Spanish Poker Tour.
Rok 2011 začal dobrými umiestneniami vo vedľajších turnajoch podujatí PCA a EPT Deauville. Prvý skutočne veľký úspech získal na začiatku februára, keď v €1.800 Main Evente France Poker Series s účasťou 566 hráčov zvíťazil a získal 244 036€. Vstúpil tak do elitnej skupiny svetového pokru. Na nadchádzajúcom WSOP opäť získal tri IMT miesta, vrátane pekného 266. v obrovskom Main Evente.
Zlomový však pre neho bol až rok 2012. Začal pár menšími ITM miestami, no v apríli najskôr obsadil piatu priečku v High Roller event WPT Viedeň za 25 670€, hneď na to tretiu v €10,000 No Limit Hold'em - 8 Max Re-Entry v rámci EPT Berlín za 85 800 € a ku koncu mesiaca ešte pridal víťazstvo v €2,000 No Limit Hold'em turnaji na EPT Grand Finale v Monte Carle, za čo inkasoval 118 300 €.
Jeho forma sa naplno prejavila v máji, kedy odcestoval do Las Vegas. Pred WSOP sa prihlásil ešte do WPT $25,000 No Limit Hold'em – Championship, kde v konkurencii 151 zúčastnených zvíťazil a získal 1 196 858 $. Na WSOP potom obsadil 6 platených miest a hneď po návrate do Európy zvíťazil v augustovom WPT Kyrenia na Cypre a inkasoval 287 784$.
Ďalšie veľké prvenstvo prišlo na EPT Praha, kde ovládol €10,000 No Limit Hold'em - High Roller 8 Handed a na svoje konto si pripísal 365 300 €.

Ocenenia

Rettenmaier bol vyhlásený prestížnym magazínom Bluff za hráča roka 2012. Na European Poker Awards sa stal zaslúžene Hráčom roka, keďže bol najlepší európsky hráč v rebríčku Global Poker Index. V minulosti spolupracoval s herňou TitanPoker, v súčasnosti je ale členom tímu PartyPoker. Momentálne žije v Londýne.
Mespaul

Poloha

Obec má rozlohu 11,48 km². Najvyšší bod je položený 93 m n. m. a najnižší bod 22 m n. m.

Obyvateľstvo

Počet obyvateľov obce je 886 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biotechnológia

Biotechnológia je technológia založená na využívaní poznatkov z biológie, ktorá sa využíva v poľnohospodárstve, potravinárskom priemysle a v medicíne. Ide najmä o využívanie mikroorganizmov.
Existuje veľa definícií. Definícia sformulovaná Spojenými národmi v „Dohode o biologickej diverzite“ znie: „Biotechnológia je akákoľvek technológia, ktorá využíva biologické systémy, živé organizmy alebo ich časti k určitej výrobe alebo ich premene, či inému špecifickému použitiu.“
Jedna zo sekcií biotechnológie sa zaoberá produkciou potravín (pivo, mliečne produkty, kvasnice…). Niektoré prírodné baktérie sa využívajú aj na ťažbu niektorých prvkov (tzv. bioleaching, v prípade rastlín tzv. fytomining).
Biotechnológia sa uplatňuje aj pri úprave odpadov a organických materiálov (napr. kompostovanie, anaeróbne trávenie, mechanicko-biologická úprava). Používa sa aj na revitalizáciu znečistenej pôdy (bioremediácia). Široké uplatnenie má aj v medicíne, napríklad pri výrobe antibiotík, niektorých amínokyselín a pod.
Intenzívne sa rozvíjajúcim odvetvím biotechnológie sú genetické manipulácie. Pri genetickej manipulácii sa do jedného organizmu cielene vnáša určitý gén, či gény, iného organizmu. Tieto geneticky modifikované organizmy (GMO) sa dnes vo veľkej miere využívajú v medicíne (výroba inzulínu a iných hormónov), v potravinárskom priemysle (napr. rekombinantný chymozín na výrobu syrov) alebo v poľnohospodárstve (odrody kukurice a bavlny odolné proti hmyzu, sója odolná proti herbicídom).
Les Cerqueux-sous-Passavant

Poloha

Obec má rozlohu 23,24 km². Najvyšší bod je položený 127 m n. m. a najnižší bod 84 m n. m.

Obyvateľstvo

Počet obyvateľov obce je 504 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Paríži

História

Od roku 1855 do 1938 Parížu slúžila rozsiahla električková sieť, ktorá predchádzala metro asi o polstoročie. Posledná z troch prvých generácií tratí, do Versailles, bola zatvorená v roku 1957.
Pôvodne boli poháňané koňmi, neskôr parou, pneumatickými motormi a elektrinou.
Pozemná lanovka, ktorá premávala v Belleville od roku 1891 do 1924, je niekedy mylne považovaná za električkovú trať.
Prvá z novej generácie električiek v Paríži bola linka T1, otvorená v roku 1992. Sieť tvorí spolu s linkou T2 otvorenou v roku 1997, linkou T4 18. novembra 2006 a linkou T3 16. decembra 2006. Konštrukcia linky T8 sa mala začať v januári 2007, ale stavba sa ešte nespustila.

T8

V rámci rozširovania tratí električiek sa predpokladá konštrukcia piatej linky - dočasne označenej T8 - spájajúcej stanicu metra Châtillon - Montrouge a Viroflay Rive Droite na železničnej linke Transilienu zo stanice Saint-Lazare. Začiatok výstavby je očakávaný na koniec roka 2006.
Ježovité

Ježovité (lat. Erinaceidae) sú čeľaď piskorotvarých cicavcov. Zahŕňa dve recentné podčeľade, pričom príslušníci prvej (nazývanej Erinaceinae) majú slovenské rodové meno jež, kým príslušníci druhej (nazývanej Galericinae) majú slovenské rodové meno ježovec.

Charakteristika

Sú to malé krátkonohé živočíchy s piatimi prstami na každej nohe (okrem rodu Atelerix), s obyčajne zašpicateným ňufákom a malými očami. Srsť môže mať podobu pichliačov (ježe) alebo môže byť jemná (ježovce). Ježe žijú v rôznych habitatoch (lesy, trávnaté oblasti, mestské parky, púšte) Európy, Ázie a Afriky, kým ježovce len v teplých oblastiach (vlhkých lesoch a lúkach) juhovýchodnej Ázie.
Magny-Lormes

Poloha

Obec má rozlohu 8,35 km². Najvyšší bod je položený 272 m n. m. a najnižší bod 192 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Human After All

Remixové album

Human After All: Remixes bolo vydané 29. marca 2006 exkluzívne pre Japonsko. Obsahuje predtým nevydané remixy. Vyrobených bolo len 3000 CD kópií tohoto limitovaného albumu. Edícia obsahovala set Daft Punk Kubricks (figúrok). Album obsahuje technológiu Copy Control. Pieseň č. 10 predtým nazývaná ako „Robot Rock (Maximum Overdrive)“ sa nachádzala aj na singlovom vydaní piesne „Robot Rock“.
V júni 2014 bola vydaná nová edícia albumu, taktiež exkluzívne pre Japonsko. Nová edícia obsahovala bonusové piesne. V auguste 2014 Daft Punk "potichu" vydal aj digitálnu verziu albumu, obsahujúcu dodatočný remix piesne „Technologic“ od Le Knight Club.
Volvo Lastvagnar

Dejiny

Pri vzniku firmy Volvo v roku 1927 bol prvý nákladný automobil, rad LV 1 najprv na konštrukčných plánoch, ale už v roku 1928 bol predstavený verejnosti. Tento model mal úspech a už v prvom roku sa predalo 500 kusov. Bol vybavený dvojlitrovým štvorvalcovým motorom s výkonom 28 koní (21 kW).

Volvo Lastvagnar vo svete

Kabíny automobilov Volvo sa montujú v severošvédskom meste Umeå, zatiaľčo motory sa vyrábajú v Skövde v strednom Švédsku. Hlavné sídlo spoločnosti je v Göteborgu, ďalšie montážne závody sú v Belgicku, USA, Brazílii, Južnej Afrike, Austrálii, Číne, Indii a Rusku, čo z nej robí globálneho výrobcu. Hlavný centrálny sklad a distribúcia náhradných dielov a výrobných dielov je v meste Gent v Belgicku. Predaj nových automobilov je rozdelený na 3 divízie - Európa, Severná Amerika a ostatní.
Aristandros z Antissy

Aristandros (starogr. Ἀρίστανδρος) bol olympijský víťaz v behu na jedno stadion v 2. storočí pred Kr.
Aristandros z Antissy, prístavného mesta ostrova Lesbos, bol na 153. olympijských hrách v roku 168 pred Kr. korunovaný olivovým vencom za víťazstvo v behu na jedno stadion. Z antických autorov olympijské víťazstvo Aristandra uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
Vellevans

Poloha

Obec má rozlohu 13,54 km². Najvyšší bod je položený 733 m n. m. a najnižší bod 392 m n. m.

Obyvateľstvo

Počet obyvateľov obce je 189 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
MCA Records

Dejiny

MCA vstúpila do nahrávacieho priemyslu v roku 1962 zakúpením značky Decca Records so sídlom v New Yorku, vrátane Coral Records a Brunswick Records. Pretože Americká Decca vlastnila Universal Pictures, MCA získala plné vlastníctvo filmového štúdia Universal Pictures, ktoré sa dostalo medzi najlepšie štúdia v meste. V roku 1966 pri MCA vznikla značka Uni Records a v roku 1967 bola kúpená značka Kapp Records.

MCA Records mimo USA

Decca Records, vlastnená spoločnosťou MCA, mala práva k menu Decca iba v Severnej Amerike. Britská Decca vlastnila práva spojené s menom Decca vo zvyšnej väčšine sveta. Obe spoločnosti Decca boli počas 2. svetovej vojny, na základe anti-trustového zákona, prinútené prerušiť vzájomné väzby. Po vojne britská Decca formovala americkú pobočku London Records.
Americká Decca vydávala svoje nahrávky prostredníctvom značiek Brunswick a Coral. V roku 1967 boli značky Brunswick a Coral nahradené značkou MCA, ktorá vydávala materiály americkej Decca a Kapp mimo územia severnej Ameriky.
Prvými umelcami, ktorí sa objavili na novej značke MCA, boli prevažne britské rockové skupiny: Budgie, Stackridge a Wishbone Ash.
Ancelle

Poloha

Ancelle má rozlohu 50,66 km². Najvyšší bod je položený 2 779 m n. m. a najnižší bod 1 160 m n. m.

Obyvateľstvo

Ancelle má 854 obyvateľov (2009).
Graf vývoja obyvateľstva:
Zdroje: INSEE
Livet (Mayenne)

Poloha

Obec má rozlohu 11,16 km². Najvyšší bod je položený 137 m n. m. a najnižší bod 88 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adam Ptáček

Adam Ptáček (* 8. november 1980) je český atlét - žrďkár. V roku 2003 skončil v hale v Chemnitzi český rekord 5,81 metrov. V roku 2007 skočil na mítingu Pražská tyčka na Václavskom námestí dokonca 5,82 metrov, ale tento výkon nemôže byť kvôli neregulárnym podmienkam uznaný ako český rekord. 
Medzi jeho doterajšie najväčšie úspechy patrí bronzová medaila z majstrovstiev sveta juniorov v roku 1998 a strieborná medaila z roku 2004 z halových majstrovstiev sveta. Reprezentoval tiež Česko na olympiáde v roku 2004 v Aténach.
Assais-les-Jumeaux

Poloha

Obec má rozlohu 52,26 km². Najvyšší bod je položený 144 m n. m. a najnižší bod 75 m n. m.

Obyvateľstvo

Počet obyvateľov obce je 765 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sylvain-d’Anjou

Poloha

Obec má rozlohu 21,26 km². Najvyšší bod je položený 53 m n. m. a najnižší bod 17 m n. m.

Obyvateľstvo

Počet obyvateľov obce je 4 449 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hanc

Poloha

Obec má rozlohu 18,12 km². Najvyšší bod je položený 165 m n. m. a najnižší bod 88 m n. m.

Obyvateľstvo

Počet obyvateľov obce je 250 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Linka 11 (parížske metro)

Charakter linky

Linka spája jeden z hlavných prestupných bodov v meste – Châtelet – so severnou časťou mesta; druhá konečná stanica nesie názov Mairie des Lilas a nachádza sa v štvrti Les Lilas. Okrem liniek 3bis a 7bis je najkratšia v celom systéme. Nebola totiž, na rozdiel od ostatných liniek metra zahrnutá v plánoch z 19. storočia. Vznikla v 30. rokoch 20. storočia ako náhrada za lanovku v Belleville a zároveň tiež ako modernizácia tohto dopravného smeru. Jej výstavba bola odhlasovaná už v roku 1922, pre verejnosť bola otvorená v roku 1935. Od roku 1956 na nej premávajú vlaky s s pneumatikami. V súčasnosti sa predlžuje zo stanice Mairie des Lilas východným smerom do mesta Rosny-sous-Bois. Nový úsek bude mať dĺžku 5 km.

Stanice

Châtelet ⇒ Hôtel de Ville ⇒ Rambuteau ⇒ Arts et Métiers ⇒ République ⇒ Goncourt ⇒ Belleville ⇒ Pyrénées ⇒ Jourdain ⇒ Place des Fêtes ⇒ Télégraphe ⇒ Porte des Lilas ⇒ Mairie des Lilas
Vlajka Senegalu

Vlajka Senegalu v afrických farbách so zvislými pruhmi zeleným, žltým a červeným je odvodená z vlajky Federácie Mali z roku 1959, ku ktorej Senegal v rokoch 1959 – 1960 patril spolu s Francúzskym Sudánom. Od nej a od vlajky republiky Mali sa líši zelenou päťramennou hviezdou v žltom pruhu, ktorá symbolizuje nádej aj africkú slobodu a nahradzuje vlastne niekdajší malijský ideogram. Farby vlajky reprezentujú tri hlavné politické strany – Senegalský pokrokový zväz, Africkú stranu nezávislosti a Národný zväz senegalských pracujúcich – a odpovedajú aj trom zásadám z doby protikolonialistického boja (jednota, demokracia, rovnosť).
Vlajka pochádza z roku 1960.
Oissel

Poloha

Obec má rozlohu 22,19 km². Najvyšší bod je položený 128 m n. m. a najnižší bod 2 m n. m.

Obyvateľstvo

Počet obyvateľov obce je 11 584 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Holubica (súhvezdie)

Mytológia

K tomuto súhvezdiu južnej oblohy sa neviaže grécka báj, ale biblický príbeh. Podľa neho je loď Argo pokladaná za Noemovu archu, v ktorej sa pri potope sveta zachránil patriarcha aj so svojou rodinou a všetkými zvieratami. Dážď padal štyridsať dní a štyridsať nocí. Keď konečne prestalo pršať, Noe vypustil na prieskum okolia holubicu. Tá sa vrátila so zelenou ratolesťou v zobáku. Bol to znak toho, že bola na pevnine a teda že vody ustupujú (Genesis 8; 6 – 12).

Deep-sky objekty

V malom súhvezdí ležiacom mimo Mliečnej cesty nie je veľa zaujímavých objektov. NGC 1851 je nenápadná guľová hviezdokopa. Najjasnejšia galaxia v súhvezdí je NGC 1808 s celkovou magnitúdou okolo 10, ale je nevýrazná. Ďalšou podobne jasnou či skôr podobne slabou galaxiou je NGC 1792.
Wilkinson Eyre Architects

Chris Wilkinson

Chris Wilkinson založil spoločnosť v roku 1983 spolu s Jimom Eyrom, ako vedúcu spoločnosť v tejto oblasti. Jeho prístup k architektúre a dizajnu je najlepšie opísaný v monografii Bridging arts & science, kde je kladený rovnaký dôraz na inovatívnosť konceptu a na detailný technický návrh. Dohliada na každý projekt, od návrhu po jeho realizáciu, so zvláštnym záujmom sa zapája do kľúčových projektov, kde využíva svoje skúsenosti. Tiež sa zaujíma o výučbu, maľovanie a písanie.

Jim Eyre

Jim Eyre pracuje so skupinou od roku 1983. Pracoval na širokej palete projektov s Chrisom Wilkinsonom, s hlavným zameraním na projekty v špecifických lokáciach. „Každý projekt musí byť dôkladne premyslený, aby bola výsledkom stála hodnota projektu. Pri týchto projektoch najlepšie vidieť, kde sa strácajú hranice medzi vedou a umením.“ Cíti, že architekti majú výhodnú pozíciu využívať prednosti nových digitálnych technológii. „Sloboda, ktorú poskytujú v spojení s disciplínou tradičných metód, znamená neustále sa otváranie novým možnostiam.“

Ďalší členovia

Keith Brownile, Dominic Bettison, Bosco Lam, Paul Baker, Stafford Critchlow, Oliver Tyler, Giles Martin, Sebasian Ricard, Vinny Patel, Christian Poulton, Geoff Turner, Anna Woodeson, Sam Wright,.... a ďalší
Župkovská vrchovina

Polohopis

Vrchovina zaberá severnú polovicu podcelku Župkovská brázda, v južnej časti pohoria Vtáčnik. Leží severne od Žarnovice, v širšom okolí obcí Horné Hámre, Píla, Župkov a Hrabičov. Územie Župkovskej vrchoviny odvodňujú prítoky Kľaku, medzi nimi Píľanský a Župkovský potok.
Severným smerom pokračuje krajinný celok časťou Vígľaš a Ostrogrúnska kotlina, východne pokračuje podcelok Nízky Vtáčnik a v oblasti Žarnovice susedí Žarnovické podolie, časť Žiarskej kotliny. Južne leží podcelok Raj a Novobanská kotlina (časť Župkovskej brázdy) a západný okraj vymedzuje Vojšín (podcelok Pohronského Inovca) a geomorfologická časť Tribča, Veľkopoľská vrchovina.

Doprava

Centrálnou časťou vrchoviny vedie údolím Kľaku a Píľanského potoka cesta II/512 (Žarnovica – Oslany), z ktorej odbočujú všetky cesty, obsluhujúce obce a ich osady v tejto oblasti. Laznícke osídlenie regiónu spôsobilo, že obce sú navzájom poprepájané poľnými i lesnými cestami, ktoré s obľubou využívajú cykloturisti.

Turizmus

Táto časť Vtáčnika patrí medzi menej turisticky navštevované lokality a často slúži ako východisko do okolitých lokalít. Oblasť je vyhľadávaná najmä priaznivcami cyklistiky.